Boucle du Mouhoun (Regiuun)

Det Boucle du Mouhoun Regiuun (üüb Fraansöösk: La Région de la Boucle du Mouhoun [bukl dy mu.un]) as en regiuun uun de aafrikoons stoot Burkiina Faaso. At regiuun leit uun a waast faan't lun an as efter de Mouhoun Struum neemd. Uun a nuurdwaast leit Maali, uun a süüd lei dön Hauts-Bassins an Sud-Ouest Regiuunen an uun a uast dön Centre-Ouest an Nord Regiuunen. At regiuun hee 1.434.847 lidj (2006). At hoodsteed faan't regiuun as Dédougou.

Geografii
At regiuun as tausis grater üüs Sleeswich-Holstian. De Nanga Berig (417 m), wat de aachsthuuchst berig uun Burkiina Faaso as, leit uun det Sourou Prowins faan detheer regiuun. De Mouhoun Struum leept faan a süüdwaast tu a maden faan't regiuun, huar de Sourou Struum iin uuna struum leept. Do bocht de Mouhoun tu a süüduast an leept tu at grens twesken det Boucle du Mouhoun Regiuun tu det Centre-Ouest Regiuun. Diarefter leept a struum tu a süüd an biljet at uastgrens faan't regiuun, mä ütjnoom faan en letj dial faan't regiuun uun a süüd, wat üüb a uasteeg leit.

Indialing faan Ferwalting
At regiuun hee seeks prowinsen.

 Prowins Grate (km²)Burkina Faso, citypopulation.de Lidj (2006) Hoodsteed 1  Balé  4596  213.423  Boromo 2  Banwa  5888  269.375  Solenzo  3  Kossi  7328  278.546  Nouna  4  Mouhoun  6659  297.350  Dédougou  5  Nayala  3923  163.433  Toma 6  Sourou  5768  220.622  Tougan 

Histoore
At regiuun, üüs dön twaalew öler regiuunen uun Burkiina Faaso, wurd 2. Jüüli 2001 grünjlaanjen.

Politiik
A guwernöör faan't regiuun sant 2011 as Victor Dabiré.

Kwelen